Louis Charles Delescluze

B' e neach-poileataigs, neach-aithris agus rèabhlaideach sòisealach às An Fhraing a bh' ann an Louis Charles Delescluze (Dreux, 2 an Dàmhair, 1809 - Paris, 25 an Cèitean 1871).Marcel Dessal, Un révolutionnaire jacobin, Charles Delescluze, 1809 - 1871, 1952 Bha esan an lùib a' Chomainn Pharis agus chaidh a mharbhadh ga dhìon.
Beatha
Rugadh e ann an Dreux, eadar Chartres agus Évreux, ann an ceann an tuath na Frainge, nuair a bha an dùthaich fhathast fo bhuaidh Napoleon Bonaparte agus thogadh e tro bliadhnaichean dorcha na rìoghachd an a dhèidh. Bhuineadh e do theaghlach bhùirdeasach agus rinn e lagh san oilthigh ann am Paris. Cha robh e ach 21 bliadhna a dh' aois nuair a bha e an lùib na còmhstri airson na saorsa.

Dh' fhàs e gu math dlùth air rèabhlaidich eile a bha an aghaidh na stàite, mar Jarosław Dąbrowski, Eugène Varlin agus Auguste-Jean-Marie Vermorel.Muzeum Niepodległości w Warszawie B' ann ann am Paris a chaochail e, nuair a bha e 62 bliadhna a dh'aois, agus na caraidean aige. Chaill An Fhraing cogadh an aghaidh na Prùise agus bha am baile air a chuairteachadh le feachdan bho thall thairis. Thoisich ar-a-mach nan daoine bochda an aghaidh nan Gearmailteach, an Riaghaltais agus nan Monarcach. Chaidh a mharbhadh a' dìon na rèabhlaide.

 Urraman 
Ann an 1930, is mòr-chuid aig na Sòisealaich agus na Comunnaich sa Chomhairle, dh'ainmich sràid sa 11mh arrondissement (sgìre ann am Paris) an a dhèidh.Mairie de Paris

 Aistean co-cheangailte 
 Somhairle MacGill-Eain
 Vladimir Lenin
 Leon Trotsky
 Mao Zedong
 Co-mhaoineas
 Marxachas
 Rosa Lucsamburg
 Pàrtaidh Sòisealach na h-Alba
Ceanglaichean A-muigh
Film aithriseach mun Chomann
 Iomraidhean 

Roinn-seòrsa:Co-mhaoineas
Roinn-seòrsa:Daoine às an Fhraing
Roinn-seòrsa:Eachdraidh